**Ժերմեին Մարսիանո Լենս** (հոլ․՝ Jeremain Marciano Lens, նոյեմբերի 24, 1987(1987-11-24), Ամստերդամ, Նիդերլանդներ), հոլանդացի ֆուտբոլիստ, կիսապաշտպան։ Հանդես է գալիս թուրքական «Բեշիկթաշի» և Նիդերլանդների ազգային հավաքականի կազմում։ Կարող է հանդես գալ ինչպես վինգերի, այնպես էլ հարձակվողի դիրքում։ Բայց նա հիմնականում հանդես է գալիս ենթահարձակվողի դիրքում։

Լենսն իր կարիերան սկսել է «ԱԶ Ալկմարի» կազմում, հետագայում վարձավճարով տեղափոխվել է «ՆԷԿ»։ 2010 թվականին ֆուտբոլիստը տեղափոխվել է «ՊՍՎ», որի կազմում դարձել է Նիդերլանդների ֆուտբոլի գավաթակիր։ 2013 թվականին Լենսը միացել է «Դինամո Կիև» ակումբին։ Իր առաջին մրցաշրջանում Լենսը դարձել է Ուկրաինայի ֆուտբոլի գավաթակիր, իսկ 2015 թվականին տեղափոխվել է անգլիական «Սանդերլենդ»։

Նիդերլանդների ազգային հավաքականի կազմում նա մասնակցել է ԱԱ 2014-ին։

Ակումբային կարիերա
------------------

### «ԱԶ Ալկմար»

Նիդերլանդական թիմի կազմում Լենսն իր դեբյուտը նշել է 2005-06 մրցաշրջանի ընթացքում։ Այդ մրցաշրջանում նա թիմի կազմում մասնակցել է 2 հանդիպման։ Մինչև «ԱԶ Ալկմարի» հիմնական կազմ տեղափոխվելը ֆուտբոլիստը հանդես էր եկել «ԱԶ»-ի երիտասարդական թիմում, «Այաքսում» և «Սպարտանում»։ 2006-07 մրցաշրջանի ընթացքում Ժերմեինը մասնակցել է 15 հանդիպման։

#### «ՆԷԿ»

2007-08 մրցաշրջանի ընթացքում Ժերմեին Լենսը վարձավճարով հանդես է եկել *ՆԷԿ*-ի կազմում։ Թիմի կազմում ֆուտբոլիստն անցկացրել է 31 հանդիպում և դարձել 9 գոլի հեղինակ։

#### Վերադարձ «ԱԶ Ալկմար»

2008 թվականի հուլիսին Լենսը տարել է ձախ ոտքի վիրահատություն, ինչի պատճառով որոշ ժամանակ չի կարողացել զբաղվել ֆուտբոլով։ 2008-09 մրցաշրջանն անձնական հիասթափություն էր Լենսի համար, քանի որ նա չկարողացավ մասնակցել «ԱԶ»-ի՝ Նիդերլանդների չեմպիոն դառնալու գործին։ Երբ թիմի գլխավոր մարզիչ Լուի Վան Գալը տեղափոխվել է «Բավարիա», ֆուտբոլիստը ավելի մեծ շանսեր է ունեցել խաղալու։ Նոր գլխավոր մարզչի պաշտոնավարման ժամանակ Ժերմեինն սկսել է ավելի լավ հանդես գալ և խփել թիմի համար շատ կարևոր գոլեր։

### «ՊՍՎ»

2010 թվականի մայիսի 21-ին Ժերմեին Լենսը տեղափոխվել է «ՊՍՎ»։ Նա թիմի հետ կնքել է 4 տարվա պայմանագիր։ Նիդերլանդական թիմի կազմում նա ստացել է 9 համարի մարզաշապիկը, իսկ նրա առաջին տարին թիմում ամենահաջողակներից մեկն էր իր ամբողջ կարիերայում։ Եվրոպայի լիգայի շրջանակներում նա 11 խաղում դարձել է 3 գոլի հեղինակ, իսկ Էրեդիվիզիի շրջանակներում դարձել է 10 գոլի հեղինակ 33 խաղում։

2011-12 մրցաշրջանի սկզբում ֆուտբոլիստը ստացել է 11 համարի խաղաշապիկը, որը ազատ էր մնացել Նորդին Ամրաբատի հեռանալուց հետո։ 2011 թվականի նոյեմբերի 6-ին Լենսը դարձել է հեթ-տրիկի հեղինակ «Հերակլեսի» դեմ խաղում, որն առաջինն էր նիդերլանդական թիմի կազմում։

### «Դինամո Կիև»

2013 թվականի հունիսի 18-ին Լենսը տեղափոխվել է ուկրաինական «Դինամո Կիև» և թիմի հետ կնքել է 4 տարվա պայմանագիր։ Թիմի կազմում նա իր առաջին գոլը խփել է օգոստոսի 29-ին՝ Եվրոպայի լիգայի շրջանակներում կայացած «Ակտոբեի» դեմ խաղում, որն ավարտվել է 5-1 հաշվով՝ ուկրաինական թիմի հաղթանակով։ Իր առաջին մրցաշրջանի ընթացքում Լենսն օգնել է թիմին դառնալ Ուկրաինայի ֆուտբոլի գավաթակիր։

Իր երկրորդ և վերջին մրցաշրջանի ընթացքում Ժերմեին Լենսը թիմի կազմում դարձել է Ուկարինայի չեմպիոն և գավաթակիր։

### «Սանդերլենդ»

2015 թվականի հուլիսի 15-ին Ժերմեին Լենսը 4 տարվա պայմանագիր է կնքել Պրեմիեր Լիգայում հանդես եկող «Սանդերլենդի» հետ։ Թիմի կազմում նա իր առաջին գոլը խփել է 2015 թվականի օգոստոսի 29-ին՝ «Աստոն Վիլայի» դեմ խաղում։ Իր երկրորդ գոլը հոլանդացի ֆուտբոլիստը խփել է հոկտեմբերի 3-ին՝ «Վեստ Հեմ Յունայթեդյի» դեմ խաղում։ Այդ հանդիպումն ավարտվել է 2-2 հաշվով։

Նոր գլխավոր մարզիչ Սեմ Ալարդայսի օրոք Լենսը դուրս է մնում հիմնական թիմի ֆուտբոլիստների ցանկից։ Որոշ ժամանակ անց նա հայտարարել է, որ իրեն լավ չի զգում «Սանդերլենդում» և չի եկել Պրեմիեր Լիգա պահեստայինների նստարանին նստելու համար։ Անգլիայի ֆուտբոլի գավաթի խաղարկության երրորդ փուլի՝ «Արսենալի» դեմ խաղում Լենսը բացել է խաղի հաշիվը, սակայն «Արսենալն» ի վերջո հաղթել է 3-1 հաշվով։

#### «Ֆեներբահչե»

2016-17 մրցաշրջանի ընթացքում ֆուտբոլիստը հանդես է եկել թուրքական «Ֆեներբահչեի» կազմում։

### «Բեշիկթաշ»

2017 թվականի օգոստոսի 6-ին Ժերմեին Լենսը վարձավճարով տեղափոխվել է «Բեշիկթաշ»։ Թիմի կազմում նա իր առաջին գոլը խփել է «*Տրաբզոնսպորի*» դեմ խաղում, որն ավարտվել է 2-2 հաշվով։

2018 թվականի հունիսի 7-ին թուրքական ակումբը գնել է ֆուտբոլիստի ամբողջական տրանսֆերը։

### Միջազգային կարիերա

Նիդերլանդների ազգային հավաքական Լենսն առաջին անգամ հրավիրվել է 2010 թվականի մայիսի 3-ին։ Իր դեբյուտը հավաքականի կազմում նա նշել է 2010 թվականի օգոստոսի 11-ին՝ Ուկրաինայի հավաքականի դեմ ընկերական խաղում։ Հանդիպումն ավարտվել է 1-1 հաշվով, իսկ Լենսը խփել է իր հավաքականի միակ գոլը։

Լուի Վան Գալի՝ Նիդերլանդների հավաքականը գլխավորելուց հետո Ժերմեինը դարձել է հավաքականի հիմնական կազմի ֆուտբոլիստներից մեկը։ ԱԱ 2014-ի որակավորման փուլում ֆուտբոլիստը դարձել է 5 գոլի և 5 գոլային փոխանցման հեղինակ։

Լենսը հավաքականի կազմում մասնակցել է ԱԱ 2014-ին։ Նա առաջին անգամ դաշտ է դուրս եկել խմբային փուլի շրջանակներում կայացած Չիլիի հավաքականի դեմ խաղում։ Լենսը մասնակցել է Արգենտինայի հավաքականի դեմ կայացած կիսաեզրափակիչ խաղի բոլոր 120 րոպեներին։ Հանդիպումն ի վերջո ավարտվել է Արգենտինայի հավաքականի հաղթանակով։

Ձեռքբերումներ
-------------

### Ակումբային

* Նիդերլանդների չեմպիոն - 2008-09
* Նիդերլանդների գավաթակիր - 2011-12
* Նիդերլանդների սուպերգավաթակիր - 2009, 2012
* Ուկրաինայի չեմպիոն - 2014-15
* Ուկրաինայի գավաթակիր - 2013-14, 2014-15

### Միջազգային

* Աշխարհի առաջնության բրոնզե մեդալակիր - 2014

Ծանոթագրություններ
------------------

1. 1 2  FBref.com(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑   Արխիվացված 1 Դեկտեմբեր 2009 Wayback Machine
5. ↑  . Արխիվացված է օրիգինալից 2013 թ․ հունիսի 24-ին. Վերցված է 2013 թ․ հունիսի 19-ին. `{{cite web}}`: Missing or empty `|title=` (օգնություն)
6. ↑  Jurejko, Jonathan (2015 թ․ օգոստոսի 29). «Aston Villa 2–2 Sunderland». Վերցված է 2015 թ․ օգոստոսի 29-ին.
7. ↑  Hope, Craig. «Sunderland 2-2 West Ham United: Jeremain Lens goes from hero to villain as he sees red after incredible first-half lob gave Dick Advocaat's Black Cats a two-goal lead which was then squandered». *Daily Mail*. Վերցված է 2016 թ․ հունվարի 9-ին.
8. ↑  Johns, Craig (2015 թ․ դեկտեմբերի 22). «Jeremain Lens unhappy at Sunderland: 'I did not come to the Premier League to sit on the bench'». Chronicle Live. Վերցված է 2016 թ․ հունվարի 9-ին.
9. ↑  «Arsenal 3-1 Sunderland: FA Cup third round – as it happened | Football». *The Guardian*. 2016 թ․ հունվարի 9. Վերցված է 2016 թ․ հունվարի 9-ին.
10. ↑  «Fenerbahce sign Sunderland winger Jeremain Lens». BBC Sport. 2016 թ․ օգոստոսի 30.
11. ↑  «Beşiktaş sign Sunderland winger Jeremain Lens on loan». Beşiktaş J.K. Official Website. 2017 թ․ օգոստոսի 7. Վերցված է 2017 թ․ օգոստոսի 7-ին.
12. ↑   Արխիվացված 5 Մայիս 2010 Wayback Machine
13. ↑  «Ukraine vs Netherlands Report». Goal com. website. 2010 թ․ օգոստոսի 11. Արխիվացված է օրիգինալից 2012 թ․ հոկտեմբերի 11-ին. Վերցված է 2011 թ․ փետրվարի 5-ին.
14. ↑  «Jermain Lens». UEFA. Վերցված է 2014 թ․ ապրիլի 9-ին.
15. ↑  «World Cup 2014: Netherlands announce final World Cup squad». BBC. 2014 թ․ մայիսի 31. Վերցված է 2016 թ․ հունվարի 9-ին.
16. ↑  «2014 FIFA World Cup™ - Matches». FIFA. 2014 թ․ հունիսի 23. Արխիվացված է օրիգինալից 2018 թ․ հունիսի 16-ին. Վերցված է 2016 թ․ հունվարի 9-ին.
17. ↑  «2014 FIFA World Cup™ - Matches». FIFA. 2014 թ․ հուլիսի 9. Արխիվացված է օրիգինալից 2018 թ․ հուլիսի 16-ին. Վերցված է 2016 թ․ հունվարի 9-ին.

Արտաքին հղումներ
----------------

* Լենսի պաշտոնական Ֆեյսբուքի էջը
* Լենսի պաշտոնական Տվիտերի էջը
* Լենսի պաշտոնական Ինստագրամի էջը
* Լենսը transfermarkt-ում
* Լենսը soccerbase.com-ում
* Լենսը WhoScored.com կայքում
* Լենսը Բեշիկթաշի պաշտոնական կայքում
* Լենսը Պրեմիեր Լիգայի պաշտոնական կայքում
* Լենսը ՈՒԵՖԱ-ի պաշտոնական կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ժերմեին Լենս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Voetbalstats · worldfootball.net (խաղացող) · ԹՖՖ (խաղացող) · ՈւԵՖԱ · ՈւՖԱ · ՖԻՖԱ |
|  |
| Չափորոշչային վերահսկողություն | GTAA: 209657 |

 |

|  |  |  |  |
| --- | --- | --- | --- |
| 

| * դ
* ք
* խ
Բեշիկթաշ ՖԱ  – ներկա կազմ |
| --- |
|  |
| 
1 Ֆաբրիսիո ·
3 Ադրիանո ·
5 Պեպե ·
6 Տոշիչ ·
7 Կուարեժմա ·
8 Բաբել ·
9 Նեգրեդո ·
10 Օզյակուպ ·
11 Պեկտեմեկ ·
12 Մեդել ·
13 Հատչինսոն ·
14 Ֆատիհ ·
17 Լենս ·
18 Արսլան ·
20 Ույսալ ·
22 Օզբիլիս ·
24 Վիդա ·
29 Զենգին (Ավագ) ·
30 Վագներ Լավ ·
33 Ատինչ ·
55 Տյորե ·
77 Գյոկխան ·
88 Ջաներ ·
94 Տալիսկա ·
95 Լարին ·
97 Ուտկու ·
Մարզիչ` Գյունեշ
 |

 |

|  |  |  |  |  |
| --- | --- | --- | --- | --- |
| 

| * դ
* ք
* խ
Նիդերլանդների կազմը  –  ԱԱ 2014 |
| --- |
|  |
| 
* 1 Սիլեսեն
* 2 Վլար
* 3 դե Վրեյ
* 4 Մարտինս Ինդի
* 5 Բլինդ
* 6 Ն.դե Յոնգ
* 7 Յանմատ
* 8 դե Գուզման
* 9 վան Պերսի (Ավագ)
* 10 Սնեյդեր
* 11 Ռոբեն
* 12 Վերհագ
* 13 Վելտման
* 14 Կոնգոլո
* 15 Կույտ
* 16 Կլասի
* 17 Լենս
* 18 Ֆեր
* 19 Հունտելար
* 20 Վեյնալդում
* 21 Դեպայ
* 22 Վորմ
* 23 Կռուլ
* Մարզիչ: վան Գալ

 | Նիդերլանդներ |

 |